stanford-oval/wikipedia huggingface dataset:
โตรวูลัน

| โตรวูลัน วิลตาติกตา |
| --- | --- |
บาจังราตู (Bajang Ratu) ซุ้มทางเข้าออกแบบปาดูรักซา ในโตรวูลัน
th
ข้อมูลทั่วไป
สถาปัตยกรรม: จัณฑิ
เมือง: ตำบลโตรวูลัน อำเภอโมโจเกอร์โต จังหวัดชวาตะวันออก
ประเทศ: อินโดนีเซีย
พิกัด: 7°32′30.80″S 112°23′27.54″E﻿ / ﻿7.5418889°S 112.3909833°E﻿ / -7.5418889; 112.3909833
แล้วเสร็จ: ราวศตวรรษที่ 14-15
ลูกค้า: มัชปาหิต
โตรวูลัน (อักษรโรมัน: Trowulan) เป็นแหล่งโบราณคดีในตำบลโตรวูลัน อำเภอโมโจเกร์โต จังหวัดชวาตะวันออก พื้นที่ของแหล่งโบราณคดีโตรวูลันมีขนาดประมาณ 100 ตารางกิโลเมตร และมีการตั้งข้อสันนิษฐานว่าเป็นที่ตั้งของราชธานีแห่งอาณาจักรมัชปาหิตซึ่งปรากฏเขียนถึงว่าใช้ชื่อ "โตรวูลัน" ในวรรณกรรมของมปู ปรปัญจะ ในกวีนิพนธ์จากศตวรรษที่ 14 เรื่อง นาครกเรตาคม และในแหล่งข้อมูลภาษาจีนจากศตวรรษที่ 15 ชื่อของนครโตรวูลันในสมัยที่เป็นราชธานีของมัชปาหิต มีชื่อว่า วิลวาติกกา (อักษรโรมัน: Wilwatikta) เมืองถูกทำลายราบระหว่างการรุกรานคีรินทรวรรธนะในปี 1478 หลังการรุกรานครั้งนี้ มัชปาหิตได้ย้ายราชธานีไปยังนคร(เกอดีรี) ปัจจุบันโบราณวัตถุที่พบในโตรวูลันได้นำไปจัดแสดงบางส่วนที่พิพิธภัณฑ์โตรวูลัน
ผลการค้นคว้าแหล่งโบราณคดีโตรวูลันในยุคแรก ๆ ศึกษาและค้นพบซากของสิ่งปลูกสร้างขนาดมหึมา เช่น วิหาร ที่ไว้ศพ และโรงอาบน้ำ ในขณะที่งานขุดค้นและค้นคว้ายุคถัดมาได้มีการค้นพบหลักฐานที่แสดงให้เห็นถึงกิจกรรมทางอุตสาหกรรม, การค้า และทางศาสนา รวมถึงยังพบพื้นที่อยู่อาศัย, ระบบชลประทานและคูคลองน้ำ ซึ่งบ่งบอกว่าโตรวูลันมีประชากรหนาแน่นในสมัยศตวรรษที่ 14-15 ในเดือนตุลาคม 2009 กระทรวงวัฒนธรรมและการท่องเที่ยวอินโดนีเซียได้เสนอชื่อโตรวูลันเป็นแหล่งมรดกโลกของยูเนสโก
นครโตรวูลันถูกค้นพบในศตวรรษที่ 19 โดยผู้แทนพระองค์ประจำบริติชชวาเซอร์ธอมัส สตัมเฟิร์ด รัฟเฟิลส์ และยังเขียนถึงโตรวูลันว่าเป็น "เกียติยศศักดิ์ศรีแห่งเกาะชวา"
ในปลายปี 2008 รัฐบาลอินโดนีเซียได้สนับสนุนเงินทุนจำนวนมากเพื่อทำขุดค้นซากของพระราชวังแห่งราชวงศ์มัชปาหิต เจอโร วาชิก รัฐมนตรีว่าการกระทรวงวัฒนธรมและการท่องเที่ยว ระบุว่าจะมีการสร้าง "มัชปาหิตปาร์ก" (Majapahit Park) ขึ้นรอบซากกระราชวังนั้น และการก่อสร้างควรจะแล้วเสร็จอย่างเร็วที่สุดในปี 2009 ทั้งนี้ทำไปเพื่อป้องกันความเสียหายที่อาจเกิดขึ้นแก่แหล่งโบราณคดี อันเป็นผลจากอุตสาหกรรมทำอิฐระดับครัวเรือนในบริเวณรอบ ๆ อย่างไรก็ตาม นักประวัติศาสตร์จำนวนหนึ่งไม่เห็นด้วย และมองว่าการจะสร้างอะไรขึ้นในพื้นที่นี้จะทำให้เกิดความเสียหายต่อแหล่งโบราณคดีอยู่ดี อิฐและบ่อน้ำโบราณในพื้นที่นั้นมีมูลค่าทางประวัติศาสตร์มาก สามารถพบกระจัดกระจายไปทั่วบริเวณ รัฐบาลได้โต้กลับโดยอ้างว่าวิธีการที่จะใช้นี้จะทำลายน้อยกว่า เพราะจะใช้การขุดแทนที่การเจาะ นับจากนั้นมา โครงการดังกล่าวได้ถูกเลื่อนออกไปอย่างไม่มีกำหนด
แหล่งข้อมูลอื่น

Trowulan – Former Capital City of Majapahit Kingdom
A Short History of Majapahit
Memoirs of Majapahit Kingdom
A brief history of Majapahit เก็บถาวร 2007-01-01 ที่ เวย์แบ็กแมชชีน
เฮลทูเดอะคิง (เพลง)

| "เฮลทูเดอะคิง" |
| --- | --- |

เพลงโดยอะเว็นจด์เซเวนโฟลด์
จากอัลบั้มเฮลทูเดอะคิง
วางจำหน่าย: 15 กรกฎาคม พ.ศ. 2556
บันทึกเสียง: พ.ศ. 2555-2556
แนวเพลง: เฮฟวีเมทัล
ความยาว: 5:04
ค่ายเพลง: วอร์เนอร์บราเธอร์ส
ผู้ประพันธ์เพลง: เอ็ม. แชโดวส์ แซกกี เวนเจนซ์ ซินนิสเตอร์ เกตส์ จอห์นนี คริสต์
โปรดิวเซอร์: ไมค์ เอลิซอนโด
 
มิวสิกวิดีโอ
"เฮลทูเดอะคิง" ที่ยูทูบ
 
"เฮลทูเดอะคิง" (อังกฤษ: Hail to the King) เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 6 ของวง เฮลทูเดอะคิง ซิงเกิลนี้ออกจำหน่ายเมื่อวันที่ 15 กรกฎาคม พ.ศ. 2556 เพลงนี้ออกแสดงสดครั้งแรกในวันที่ 17 กรกฎาคม พ.ศ. 2556 ที่เดอะฟอร์ดเฟสติวัลพาร์ก ในเมืองออชคอช รัฐวิสคอนซิน ซิงเกิลนี้อยู่ในชาร์ตเพลงร็อกของสหราชอาณาจักรและสหรัฐอเมริกาในอันดับที่ 1 ในเวลา 11 สัปดาห์
มิวสิกวิดีโอ

มิวสิกวิดีโออย่างเป็นทางการออกเผยแพร่เป็นครั้งแรกในเว็บไซต์เมทัลแฮมเมอร์ ในวันที่ 16 สิงหาคม พ.ศ. 2556 วิดีโอนี้เป็นภาพขาวดำ แสดงให้เห็นสมาชิกวงเล่นเพลงด้วยกัน ตลอดจนภาพของราชาที่เนื้อหาของเพลงได้พูดถึง เป็นครั้งแรกที่มี เอริน ไอล์เจย์ มือกลองคนใหม่ของวงมาเล่นเพลงและถ่ายทำมิวสิกวิดีโอ และยังเป็นวิดีโอแรกที่ปรากฏภาพมือกลองของวง หลังจากวิดีโอเพลง "เดียร์ก็อด" ที่ผ่านมา ซึ่งมี เดอะเรฟ มือกลองคนที่แล้วของวง
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "Hail to the King" | 5:04 |
| 2. | "Nightmare" (แสดงสดที่เดอะพาเลซออฟออเบิร์นฮิลส์ วันที่ 2 พฤษภาคม พ.ศ. 2555) | 6:22 |
บุคคลที่เกี่ยวข้อง

เอ็ม. แชโดวส์ – ร้องนำ
แซกกี เวนเจนซ์ – จังหวะกีตาร์, ร้องเสียงประสาน
ซินนิสเตอร์ เกตส์ – กีตาร์นำ, ร้องเสียงประสาน
จอห์นนี คริสต์ – กีตาร์เบส, ร้องเสียงประสาน
เอริน ไอล์เจย์ – กลอง
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
"Hail to the King " Official music video ที่ยูทูบ
| ด ค กอะเว็นจด์เซเวนโฟลด์ |
| --- | --- |
 เอ็ม. แชโดวส์  แซกกี เวนเจนซ์  ซินนิสเตอร์ เกตส์  จอห์นนี ไครสต์  บรุกส์ แวกเกอร์แมน แอริน อิเลไฮ  เดอะเรฟ  แมตต์ เวนดต์  จัสติน เซน  เดเมียน แอช 
สตูดิโออัลบั้ม:  ซาวน์ดิงเดอะเซเวนท์ทรัมเปต  เวกกิงเดอะฟอลเลน  ซิตีออฟอีวิล  อะเว็นจด์เซเวนโฟลด์  ไนต์แมร์  เฮลทูเดอะคิง  เดอะสเตจ  ไลฟ์อิสบัตอะดรีม... 
วิดีโอ:  ออลเอ็กเซส  ไลฟ์อินดิแอลบีซีแอนด์ไดมอนส์อินเดอะรัฟ 
อีพี:  วอร์มเนสออนเดอะโซล  เวลคัมทูเดอะแฟมิลี 
ซิงเกิล:  "วอร์มเนสออนเดอะโซล"  "อันโฮลีคอนเฟสชันส์"  "เบิร์นอิตดาวน์"  "แบตคันทรี"  "บีสต์แอนด์เดอะฮาร์ลอต"  "ซีซเดอะเดย์"  "วอล์ก"  "คริทิคัลอักเคลม"  "ออลโมสต์อีซี"  "แอฟเตอร์ไลฟ์"  "เดียร์ก็อด"  "สกรีม"  "ไนต์แมร์"  "เวลคัมทูเดอะแฟมิลี"  "โซฟาร์อะเวย์"  "นอตเรดีทูดาย"  "เบรีด์อะไลฟ์"  "แคร์รีออน"  "เฮลทูเดอะคิง"  "เชเพิร์ดออฟไฟเออร์"  "ดิสมีนส์วอร์"  "เดอะสเตจ" 
บทความที่เกี่ยวข้อง:  ผลงาน  วอร์เนอร์บราเธอร์สเรเคิดส์  โฮปเลสเรเคิดส์  กูดไลฟ์เรเคิดดิงส์  แคปิตอลเรเคิดส์ 
   หมวดหมู่:อะเว็นจด์เซเวนโฟลด์
โรงเรียนแม่สันวิทยา

| แม่สันวิทยา Measun Witthaya School> ข้อมูล |
| --- | --- |
ชื่ออื่น: มส.ว.
ประเภท: โรงเรียนมัธยมศึกษาขนาดเล็ก
สถาปนา: 1 มิถุนายน พ.ศ. 2519
เขตการศึกษา: สำนักงานเขตพื้นที่การศึกษามัธยมศึกษาลำปาง ลำพูน
รหัส: 52012015
ระดับปีที่จัดการศึกษา: มัธยมศึกษาปีที่ 1—6 สหศึกษา
สี:   เขียว    ขาว
เว็บไซต์: http://www.maesun.ac.th/
โรงเรียนแม่สันวิทยา เป็นโรงเรียนรัฐบาลของจังหวัดลำปาง ก่อตั้งขึ้นเมื่อวันที่  1 มิถุนายน 2519 ตั้งอยู่ในหมู่ 1 ตำบลแม่สัน อำเภอห้างฉัตร จังหวัดลำปาง
ประวัติ

โรงเรียนแม่สันวิทยา เป็นโรงเรียนมัธยมขนาดเล็กประจำตำบล ที่ตั้งของโรงเรียน 144 หมู่1 ตำบลแม่สัน  อำเภอห้างฉัตร  จังหวัดลำปาง ได้รับการก่อตั้งเมื่อ วันที่  1 มิถุนายน 2519  มีเขตพื้นที่รองรับสองตำบล คือ ตำบลแม่สัน และตำบลเมืองยาว ได้รับการบริจาคที่ดิน  81 ไร่ 1 งาน  91 ตารางวา จาก กำนันเมือง  เตชะอุ่น กำนันตำบลแม่สัน  และนายเพ็ชร  อินถานะ ผู้ช่วยอาจารย์ใหญ่ โรงเรียนห้างฉัตรวิทยา  ช่วยกันสร้างอาคารเรียนชั่วคราว  1 หลัง  ขนาด  6x36  เมตร ขณะนี้มีอาคารเรียนทั้งหมด 3 อาคาร อาคารเพชรวิทย์ อาคารวิจิตรบรรจง และอาคารนวมิมทร์เฉลิมราชย์
รายนามครูใหญ่ / อาจารย์ใหญ่ / ผู้อำนวยการโรงเรียน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายเพ็ชร  	อินถานะ | พ.ศ. 2519-2523 |
| 2 | นายจำนงค์  สุขพันธ์ | พ.ศ. 2523-2524 |
| 3 | นายเยี่ยม  อ่ำทอง | พ.ศ. 2524-2527 |
| 4 | นายเหรียญ  แก้วประการ | พ.ศ. 2527-2532 |
| 5 | นายบรรจง  พฤกษะศรี | พ.ศ. 2532-2537 |
| 6 | นายทั่น  ตากัน | พ.ศ. 2537-2539 |
| 7 | นางพวงผกา  แก้วขจร | พ.ศ. 2539-2547 |
| 8 | นางสมจิตร  ดาวสุด | พ.ศ. 2547-2555 |
| 9 | นางดวงตา  สุพรรณโชติ (รักษาราชการแทน) | พ.ศ. 2555-2557 |
| 10 | นายสมบุญญา ไชยทนุ | พ.ศ. 2557-ปัจจุบัน |
แหล่งข้อมูลอื่น

เว็บไซต์โรงเรียนแม่สันวิทยา
เหตุแทงคนในซางามิฮาระ

| เหตุแทงคนในซางามิฮาระ |
| --- | --- |
ที่ตั้งของซางามิฮาระในประเทศญี่ปุ่น
สถานที่: เขตมิโดริ ซางามิฮาระ จังหวัดคานางาวะ ประเทศญี่ปุ่น
พิกัด: 35°36′49″N 139°12′47″E﻿ / ﻿35.61361°N 139.21306°E﻿ / 35.61361; 139.21306
วันที่: 26 กรกฎาคม ค.ศ. 2016 (2016-07-26)  02:30 – 03:00 (UTC+09:00)
เป้าหมาย: ศูนย์ดูแลผู้พิการสุคุอิ ยามายูริ เอ็ง (Tsukui Yamayuri En care facility)
ประเภท: เหตุแทงคน, ฆาตกรรมหมู่
อาวุธ: มีด
ตาย: 19
เจ็บ: 26 (13 สาหัส)
ผู้ก่อเหตุ: ซาโตชิ อูเอมัตสึ (Satoshi Uematsu)
เหตุจูงใจ: อาชญากรรมจากความเกลียดชังผู้พิการ
เหตุแทงคนในซางามิฮาระเกิดขึ้นเมื่อวันที่ 26 กรกฎาคม 2016 ที่ศูนย์ดูแลผู้พิการในเขตมิโดริ นครซางามิฮาระ จังหวัดคานางาวะ ประเทศญี่ปุ่น ส่งผลให้มีผู้เสียชีวิต 19 ราย และบาดเจ็บ 26 คน ในจำนวนนี้มี 13 คนที่บาดเจ็บสาหัส ผู้ต้องสงสัยเป็นชายวัย 26 ปี ชื่อ ซาโตชิ อูเอมัตสึ (ญี่ปุ่น: 植松 聖; โรมาจิ: Uematsu Satoshi) อดีตพนักงานของศูนย์ เขามอบตัวที่สถานีตำรวจใกล้ ๆ พร้อมถุงซึ่งเต็มไปด้วยมีดที่เขาใช้ก่อเหตุ และถูกจับกุมในเวลาต่อมา เหตุการณ์นี้เป็นหนึ่งในอาชญากรรมที่ร้ายแรงที่สุดในประวัติศาสตร์ญี่ปุ่นยุคใหม่
ที่เกิดเหตุ

สุคูอิยามามูริเอ็ง (ญี่ปุ่น: 津久井やまゆり園; โรมาจิ: Tsukui Yamayuri En) เป็นศูนย์ดูแลที่ดำเนินงานโดยคานางาวะเคียวโดไก (ญี่ปุ่น: 社会福祉法人かながわ共同会; โรมาจิ: Shakai Fukushi Hōjin Kanagawa Kyōdōkai) องค์การด้านสวัสดิการสังคม ศูนย์ก่อตั้งขึ้นโดยรัฐบาลท้องถิ่น ตั้งอยู่บนพื้นที่ราว 30,890 ตารางเมตร (7.63 เอเคอร์) ในป่าไม้ริมฝั่งแม่น้ำซางามิ ข้อมูลจากายเดือนเมษายน ศูนย์มีผู้อยู่อาศัยจำนวน 149 คน อายุตั้งแต่ 19 ถึง 75 ปี ทั้งหมดเป็นผู้พิการทางสติปัญญา และหลายคนมีความพิการทางกายร่วมด้วย บางส่วนสามารถทำกิจกรรมทางกายนอกอาคารได้ และบางส่วนเป็นผู้ติดเตียง ศูนย์ตั้งอยู่ตรงจุดที่ห่างไกลจากเมือง ราว 2 กิโลเมตร (1.2 ไมล์) จากสถานีซางามิโกะบนสายหลักชูโอ
เหตุการณ์

เมื่อเวลาราว 02:10 น. ผู้ก่อเหตุใช้ค้อนเพื่อบุกเข้าไปในศูนย์ผ่านทางหน้าต่างกระจกบนชั้นหนึ่ง เขาจับและมัดเจ้าหน้าที่ไว้ ขโมยกุญแจจากนั้นจึงเดินเข้าทีละห้องเพื่อเข้าไปแทงผู้เคราะห์ร้ายเข้าที่คอขณะพวกเขากำลังหลับอยู่ เจ้าหน้าที่สามารถโทรเรียกตำรวจได้ที่เวลา 02:30 น. อย่างไรก็ตามผู้ก่อเหตุสามารถหลบหนีออกจากอาคารได้ก่อนที่ตำรวจจะเดินทางมาถึง ภาพจากกล้องวงจรปิดแสดงให้เห็นว่าเขาหนีออกจากศูนย์ที่เวลาราว 02:50 น.
เจ้าหน้าที่ตำรวจพร้อมอาวุธเดินทางเข้าศูนย์เมื่อเวลา 03:00 น. และรถพยาบาลจำนวนยี่สิบเก้าคันถูกส่งไปยังศูนย์ สองชั่วโมงถัดมา ผู้ต้องสงสัยเดินทางเข้ามอบตัวที่สถานีตำรวจสึคูอิด้วยตนเอง พร้อมถุงที่เต็มไปด้วยมีดทำครัวและอาวุธปลายแหลมโชกเลือดจำนวนมาก
ผู้เสียชีวิตประกอบผู้หญิงสิบรายและผู้ชายเก้าราย อายุ 18 ถึง 70 ปี ได้รับบาดเจ็บ 26 คน ในจำนวนนี้ 13 คนบาดเจ็บสาหัส
ดูเพิ่ม

เอเบิลิสม์
แอคชั่นทีสี่
ชีวิตที่ไม่สมควรมีชีวิตอยู่
แหล่งข้อมูลอื่น

19 lives: Sagamihara stabbings NHK (In Japanese)
Demolition Work Starts at Sagamihara Care Home after 2016 Massacre เก็บถาวร 2021-03-08 ที่ เวย์แบ็กแมชชีน Nippon.com
โตะอุ คะสึ

โตะอุ คะสึ (เกิดเมื่อวันที่ 5 กุมภาพันธ์ ค.ศ. 1982 ที่เมืองโอซะกะ) เป็นนักแสดงชายชาวญี่ปุ่น
ผลงาน > ภาพยนตร์

Fashion Story: Model (2012)
Bright Audition (2014)
ผลงาน > ภาพยนตร์สั้น

ame soeur(2013)
Ogori no Haru(2013)
大展望 Teyaman (2013)
ละครโทรทัศน์

MTV Shibuhara Girls2
NHK BS premium Cambrian Wars
BeeTV Mitsu-Fechi
แหล่งข้อมูลอื่น

Agency website เก็บถาวร 2012-11-16 ที่ เวย์แบ็กแมชชีน
โตะอุ คะสึ ที่อินเทอร์เน็ตมูวีเดตาเบส
แฮร์ริสัน

แฮร์ริสัน สามารถหมายถึง
แฮร์ริสัน ออสเตอร์ฟิลด์
ดีดี แฮร์ริสัน
เจมส์ แฮร์ริสัน
แพตตี แฮร์ริสัน
แฮร์ริสัน ฟอร์ด
เรกซ์ แฮร์ริสัน
เบนจามิน แฮร์ริสัน
แฮร์รี แฮร์ริสัน
วิลเลียม เฮนรี แฮร์ริสัน
จอร์จ แฮร์ริสัน
เอริก แฮร์ริสัน
แซรอสดวงอาทิตย์ที่ 144

สุริยุปราคาบางส่วนวันที่ 22 กันยายน ค.ศ. 2006 (จากเหตุการณ์แบบวงแหวน) จากเซาเปาลู บราซิล
สมาชิกลำดับที่ 16
แซรอสชุดที่ 144 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 144 ประกอบไปด้วยสุริยุปราคาบางส่วน 8 ครั้ง สุริยุปราคาวงแหวน 39 ครั้ง และสุริยุปราคาบางส่วน 23 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1736 – ค.ศ. 2980 กินเวลาทั้งสิ้น 1244.08 ปี
แซรอสดวงอาทิตย์ที่ 152

แซรอสชุดที่ 152 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 152 ประกอบไปด้วยสุริยุปราคาบางส่วน 9 ครั้ง สุริยุปราคาเต็มดวง 30 ครั้ง สุริยุปราคาผสม 3 ครั้ง สุริยุปราคาวงแหวน 22 ครั้ง และสุริยุปราคาบางส่วน 6 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1805 – ค.ศ. 3049 กินเวลาทั้งสิ้น 1244.08 ปี
เฌอมาลย์ บุญยศักดิ์

| เฌอมาลย์ บุญยศักดิ์ |
| --- | --- |
เฌอมาลย์เมื่อปี พ.ศ. 2552
สารนิเทศภูมิหลัง
ชื่อเกิด: เฌอมาลย์ บุญยศักดิ์
ชื่ออื่น: ไลลา บุญยศักดิ์
เกิด: 15 กันยายน พ.ศ. 2525 (42 ปี) กรุงเทพมหานคร ประเทศไทย
ส่วนสูง: 168 เซนติเมตร (5 ฟุต 6 นิ้ว)
อาชีพ: นักแสดง นางแบบ นักธุรกิจ
ปีที่แสดง: พ.ศ. 2537−ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2549−2559)
รางวัล
พระสุรัสวดี: นักแสดงสมทบหญิงยอดเยี่ยม – สี่เเพร่ง (2552)
สุพรรณหงส์: นักแสดงสมทบหญิงยอดเยี่ยม – รักแห่งสยาม (2550)
ชมรมวิจารณ์บันเทิง: นักแสดงสมทบหญิงยอดเยี่ยม – รักแห่งสยาม (2550)  นักแสดงนำหญิงยอดเยี่ยม  – ชั่วฟ้าดินสลาย (2553)
โทรทัศน์ทองคำ: นักแสดงนำหญิงดีเด่น – ระบำดวงดาว (2553)
นาฏราช: นักแสดงนำหญิงยอดเยี่ยม – ระบำดวงดาว (2553)
คมชัดลึก: นักแสดงนำหญิงยอดเยี่ยม สาขาภาพยนตร์ไทย – ชั่วฟ้าดินสลาย (2553) นักแสดงนำหญิงยอดเยี่ยม สาขาละครโทรทัศน์ – ระบำดวงดาว (2553)
ไลลา บุญยศักดิ์ เป็นที่รู้จักในนามเดิม เฌอมาลย์ บุญยศักดิ์ (เกิด 15 กันยายน พ.ศ. 2525) ชื่อเล่น พลอย เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 เป็นน้องสาวของดารัณ บุญยศักดิ์ มีผลงานที่สร้างชื่อเสียงจากละครเรื่อง ระบำดวงดาว, ขุนศึก, มาดามดัน, สามีตีตรา และภาพยนตร์เรื่อง บุปผาราตรี, รักแห่งสยาม, ชั่วฟ้าดินสลาย, สี่แพร่ง และคิดถึงวิทยา
ประวัติ

เฌอมาลย์เป็นบุตรสาวของพลเรือตรี สิริศักดิ์ บุญยศักดิ์ กับธัญดา นิลภิรมย์ (ชื่อเดิม จิราภรณ์) มีพี่สาวร่วมบิดามารดาคือดารัณ บุญยศักดิ์ (ชื่อเดิม สินิทธา) เธออยู่ในครอบครัวแม่เลี้ยงเดี่ยว และได้รับการเลี้ยงดูจากยุพิน กฤษณรัตน์ ผู้เป็นยาย
เฌอมาลย์จบการศึกษาระดับประถมศึกษาโรงเรียนเซนต์โยเซฟระยอง จังหวัดระยอง ต่อมาได้ศึกษาในระดับมัธยมศึกษาตอนต้น โรงเรียนโยนออฟอาร์ค กรุงเทพมหานคร และมัธยมศึกษาตอนปลาย โรงเรียนบดินทรเดชา (สิงห์ สิงหเสนี) ระดับปริญญาตรีคณะบริหารธุรกิจ วิทยาลัยลุ่มน้ำปิง (ปัจจุบันคือวิทยาลัยนอร์ทเทิร์น) จังหวัดตาก
ในวัยเยาว์เธอเคยเปลี่ยนไปนับถือศาสนาคริสต์นิกายโรมันคาทอลิก ครั้นจำเริญวัยขึ้นจึงหันไปนับถือศาสนาพุทธ ซึ่งช่วงต้นปี พ.ศ. 2555 เธอกล่าวถึงทัศนคติที่มีต่อศาสนาว่า "พลอยเป็นคนที่นับถือศาสนาพุทธ แต่นับถือศาสนาคริสต์ด้วยครึ่งหนึ่ง ซึ่งพลอยจะขอเชื่อในสิ่งที่พระพุทธเจ้าสอนเท่านั้น พลอยไม่เชื่อเรื่องดวง พลอยเป็นคนที่เชื่อในตัวเองมากกว่า..." แต่ภายในปี พ.ศ. 2555 นั้นเองเธอได้หันไปนับถือศาสนาคริสต์นิกายโปรเตสแตนต์
วงการบันเทิง

เฌอมาลย์เริ่มเข้าวงการบันเทิงตั้งแต่อายุ 12 ในละครเรื่อง เงาราหู รับบทเป็นนางเอกวัยเด็ก ซึ่งเรื่องนี้ ดารัณ บุญยศักดิ์พี่สาวแท้ ๆ ของเธอแสดงเป็นนางเอกคู่กับพีท ทองเจือ และลงนามสัญญาเป็นนักแสดงสถานีวิทยุโทรทัศน์ไทยทีวีสีช่อง 3 ในปี พ.ศ. 2549
พ.ศ. 2550 เฌอมาลย์แสดงในภาพยนตร์เรื่อง รักแห่งสยาม ในบท จูน และ แตง ซึ่งจากบทบาทนี้ทำให้เธอได้รับรางวัลผู้แสดงสมทบหญิงยอดเยี่ยม จากหลายเวทีอย่าง รางวัลภาพยนตร์แห่งชาติ สุพรรณหงส์ ครั้งที่ 17, รางวัลภาพยนตร์ไทย ชมรมวิจารณ์บันเทิง ครั้งที่ 16 และ สตาร์เอนเตอร์เทนเมนต์อวอร์ดส 2007 ครั้งที่ 6
พ.ศ. 2551 เฌอมาลย์ได้เป็นส่วนหนึ่งของการแสดงภาพยนตร์ สี่แพร่ง ในตอนเที่ยวบิน 224 ในบทพิม โดยได้รับรางวัลเฉลิมไทยอวอร์ด ครั้งที่ 6 สาขานักแสดงหญิงในบทสมทบจากภาพยนตร์ไทยแห่งปี
พ.ศ. 2553 เฌอมาลย์แสดงในภาพยนตร์เรื่อง ชั่วฟ้าดินสลาย คู่กับ อนันดา เอเวอริ่งแฮม กำกับโดย หม่อมหลวงพันธุ์เทวนพ เทวกุล และในปีถัดมาก็แสดงในภาพยนตร์เรื่อง อุโมงค์ผาเมือง โดยแสดงคู่กับอนันดา และกำกับโดยหม่อมหลวงพันธุ์เทวนพเช่นเดิม
พ.ศ. 2557 เฌอมาลย์เป็นเมนเทอร์ 1 ใน 3 คนของรายการ เดอะเฟซไทยแลนด์ ซีซัน 1 ในปีเดียวกัน เธอยังได้รับบท กั้ง ในละครเรื่อง สามีตีตรา ซึ่งได้รับความนิยมอย่างมากในขณะนั้น และรับบท ครูแอน ในภาพยนตร์โรแมนติกเรื่อง คิดถึงวิทยา
พ.ศ. 2560 เฌอมาลย์หมดสัญญาการเป็นนักแสดงกับสถานีวิทยุโทรทัศน์ไทยทีวีสีช่อง 3 ในวันที่ 17 พฤษภาคม เธอให้สัมภาษณ์ว่าตนเองนั้นจะเป็นนักแสดงอิสระอย่างถาวร ในปีเดียวกันเธอได้รับบทรสในละครเรื่อง ความรักครั้งสุดท้าย ถือเป็นละครเรื่องแรกของเธอหลังจากที่เป็นนักแสดงอิสระ ออกอากาศทางสถานีโทรทัศน์ช่องจีเอ็มเอ็ม 25
พ.ศ. 2561 เฌอมาลย์ได้รับการเป็นเมนเทอร์ให้กับรายการเดอะเฟซไทยแลนด์อีกครั้งในซีซันที่ 4 ต่อมาเธอได้โพสต์รูปภาพบนอินสตาแกรมส่วนตัวในข้อความว่า "ขอลาออก" ใต้คำบรรยายรูปภาพว่า "ความยุติธรรมไม่มี"  และเธอได้ปรากฏตัวในรายการครั้งสุดท้ายคือตอนออกอากาศตอนที่ 10
ปลาย พ.ศ. 2563 เฌอมาลย์ประกาศผ่านอินสตาแกรมส่วนตัวว่าจะออกจากวงการละครโทรทัศน์ ผลงานละครชิ้นสุดท้ายจะออกอากาศต้นปี พ.ศ. 2564 และกล่าวว่าหลังจากนี้เธอยังรับงานแสดงภาพยนตร์และพิธีกรอยู่
ชีวิตส่วนตัว

เฌอมาลย์ได้เปลี่ยนชื่อจริงเป็น "ไลลา บุญยศักดิ์" จากความประสงค์ของมารดา และเคยใช้ชื่อดังกล่าวในวงการพักหนึ่งแต่ไม่ชอบ ภายหลังจึงใช้ชื่อในการแสดงว่า "เฌอมาลย์ บุญยศักดิ์" ส่วนชื่อในบัตรประชาชนยังคงชื่อ ไลลา บุญยศักดิ์ ตามเดิม
เฌอมาลย์เคยได้สัมภาณ์กับนักข่าวของเดอะสแตนดาร์ดในปี พ.ศ. 2561 ว่าเธอเคยป่วยเป็นโรคซึมเศร้าในช่วงอายุ 19 ปี และกลับมาป่วยอีกครั้งในช่วง 4 ปีที่ผ่านมา
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2536 | ดงผู้ดี | พจนีย์ (วัยเด็ก) | ช่อง 3 |
| 2538 | เงาราหู | สไบทอง (วัยเด็ก) | ช่อง 3 |
| 2539 | ฟากฟ้า ทะเลฝัน | อินทิรา | ช่อง 3 |
| 2539 | ร้อยรสบทละคร ตอนคนสุดท้องน้องชาย | พลอย | ช่อง 3 |
| 2540 | พี่ชายที่แสนดี | ปรางค์ (รับเชิญ) | ช่อง 9 |
| 2543 | นางสาวโพระดก | โพระดก สกุณา | ช่อง 7 |
| 2544 | หน้าต่างบานแรก | หนึ่ง | ไอทีวี |
| 2544 | วังวารี | กุลยา | ช่อง 3 |
| 2544 | ลูกทาส | บุญเจิม | ช่อง 5 |
| 2545 | คนเริงเมือง | มาลินี | ช่อง 5 |
| 2545 | ร้อยเล่ห์เสน่ห์ร้าย | พรฟ้า | ช่อง 5 |
| 2545 | น้ำพุ | กิ๊ก | ช่อง 7 |
| 2546 | ใยเสน่หา | เจเนเวียฟ วอง (จินนี่) | ช่อง 3 |
| 2547 | ลูกสาวแม่เอ๊ย | ใบตอง | ช่อง 3 |
| 2547 | กำกับรัก กำกับหัวใจ | แก้ว | ช่อง 3 |
| 2548 | คู่ขวัญ | นางเอก | ช่อง 3 |
| 2548 | โสดสโมสร ตอนเหมือนดอกไม้ | เรณี | ช่อง 3 |
| 2549 | ในฝัน | เจ้าหญิงรัชทายาท | ช่อง 9 |
| 2549 | อมฤตาลัย | พินทุวดี วงศ์ยโสธร / เจ้าหญิงพันธุมเทวี | ช่อง 3 |
| 2550 | รักเล่ห์เสน่ห์ลวง | จารุรินทร์ | ช่อง 3 |
| 2550 | เมื่อดอกรักบาน | เคลีย | ช่อง 3 |
| 2551 | นิมิตรมาร | ภาขวัญ | ช่อง 3 |
| 2551 | โบตั๋นกลีบสุดท้าย | ปาหนัน | ช่อง 3 |
| 2552 | ผู้ใหญ่ลีกับนางมา | มาลินี (นางมา) | ช่อง 3 |
| 2552 | น้ำตาลไหม้ | ฉัตราภรณ์ (เนียน) | ช่อง 3 |
| 2553 | กุหลาบไร้หนาม | นันทวดี วิปกรณ์ / นันทวดี รักษ์ภูมิบดี | ช่อง 3 |
| 2553 | ระบำดวงดาว | น้ำหวาน / มธุรส | ช่อง 3 |
| 2554 | รักไม่มีวันตาย | ปลายฉัตร | ช่อง 3 |
| 2554 | พิมมาลา | พิมมาลา | ช่อง 3 |
| 2555 | ขุนศึก | แม่หญิงเรไร | ช่อง 3 |
| 2555 | รักคุณเท่าฟ้า | พิมอัปสร | ช่อง 3 |
| 2556 | บ่วงบาป | คุณรำพึง | ช่อง 3 |
| 2556 | มาดามดัน | พัฒศรี / มาดามพุชชี่ | ช่อง 3 |
| 2557 | สามีตีตรา | กะรัต เทพทัต (กั้ง) | ช่อง 3 |
| 2559 | สายลับรักป่วน | รัน | ช่อง 3 |
| 2560 | ความรักครั้งสุดท้าย | รส | จีเอ็มเอ็ม 25 |
| 2561 | Club Friday the series 10 รักนอกใจ ตอน รักร้าย | กานต์ | จีเอ็มเอ็ม 25 |
| 2561 | Love Bipolar เลิฟนะคะ รักนะครับ | เวนนี่ | จีเอ็มเอ็ม 25 |
| 2562 | แรงเทียน | เทียนสี | จีเอ็มเอ็ม 25 |
| 2562 | Sleepless society ตอน แพ้กลางคืน | มีนา | ช่องวัน |
| 2563 | เพลิงนาง | พลับพลา | อมรินทร์ทีวี |
| 2564 | เรยา | เรยา | ช่อง 8 |
ผลงาน > ภาพยนตร์

| ปี | เรื่อง | รับบทเป็น |
| --- | --- | --- |
| 2538 | สติแตกสุดขั้วโลก | พลอย |
| 2539 | กู๊ดบายซัมเมอร์ เอ้อเหอเทอมเดียว | ดาว |
| 2543 | สตางค์ | รัมภา |
| 2546 | แมนเกินร้อยแอ้มเกินพิกัด | มิล |
| 2546 | เรื่องรัก น้อย นิด มหาศาล | นิด |
| 2546 | บุปผาราตรี | บุปผา |
| 2546 | The Park สวนสนุกผี | พิงกี้ |
| 2547 | สายล่อฟ้า | แมว |
| 2548 | บุปผาราตรี เฟส 2 | บุปผา |
| 2550 | รักแห่งสยาม | แตง / จูน |
| 2551 | สี่แพร่ง | พิมพ์ |
| 2551 | Bitter Sweet Boypod The Short Film | สาวข้างห้อง |
| 2552 | บุปผาราตรี 3.1 | บุปผา |
| 2552 | บุปผาราตรี 3.2 | บุปผา |
| 2553 | ชั่วฟ้าดินสลาย | ยุพดี |
| 2554 | อุโมงค์ผาเมือง | แม่หญิงคำแก้ว |
| 2554 | 30+ โสด ออน เซล | อิง |
| 2557 | คิดถึงวิทยา | ครูแอน |
| 2559 | บุปผาอาริกาโตะ | บุปผา |
| 2561 | Samui Song ไม่มีสมุยสำหรับเธอ | วิยะดา โบฟอยด์ |
| 2561 | โฮมสเตย์ | ผู้คุมในร่างพยาบาลสาว |
| 2566 | ปิดเมืองล่า PattayaHeat | จี |
ผลงาน > เพลง

| เพลง | ศิลปิน |
| --- | --- |
ทะเลแห่งฝัน: เฌอมาลย์ร่วมร้องกับดารัณ
ผลงาน > คอนเสิร์ต

| ปี | ชื่อ | จัดโดย | สถานที่ |
| --- | --- | --- | --- |
| 2555 | ซุปตาร์ ON STAGE 17TH POLYPLUS CONCERT | โพลีพลัส | อิมแพ็ค อารีน่า เมืองทองธานี |
| 2556 | GTH DAY:PLAY IT FORWARD | จีทีเอช | สนามกีฬาจุฬาลงกรณ์มหาวิทยาลัย |
ผลงาน > รายการ

| ปี | รายการ |
| --- | --- |
2557: เดอะเฟซไทยแลนด์ ซีซัน 1
2561: เดอะเฟซไทยแลนด์ ซีซัน 4 ออลสตาร์
ผลงาน > มิวสิควิดีโอ

• เพลง Super Hero - Raptor (2537)
• เพลง อย่ารังแก - เรืองศักดิ์ ลอยชูศักดิ์ (2538)
• เพลง มือที่สาม - ซูเปอร์ทีนส์ (2539)
• เพลง อยากให้เธออยู่ตรงนี้ - โบ สุนิตา (2539)
• เพลง ไซเรนเลิฟ - เรืองศักดิ์ ลอยชูศักดิ์ (2540)
• เพลง อกหักครับ - เอ็กซ์ ฐิติ เวชบุล (2543)
• เพลง ดีที่สุดแล้ว - เดอะ ซัน (2543)
• เพลง ยังไม่ลืม - เต็ม วุฒิสิทธิ์ สืบสุวรรณ (2545)
• เพลง ครึ่งหนึ่งของชีวิต - แอม เสาวลักษณ์ ลีละบุตร (2548)
• เพลง พรุ่งนี้ - แอม เสาวลักษณ์ ลีละบุตร (2548)
• เพลง อีกนานไหม - Mild (2551)
• เพลง แพ้ - เป้ อารักษ์ อมรศุภศิริ (2555)
• เพลง ขอโทษจริงๆ - Basketband (2559)
• เพลง 20 ตุลา - SILLY FOOLS (2561)
แหล่งข้อมูลอื่น

เฌอมาลย์ บุญยศักดิ์ ที่อินสตาแกรม
| ด ค กรักแห่งสยาม |
| --- | --- |
 รางวัลที่ได้รับ  ดีวีดี  "กันและกัน" 
ทีมงาน:  ชูเกียรติ ศักดิ์วีระกุล (กำกับและบทภาพยนตร์)  สมศักดิ์ เตชะรัตนประเสริฐ (อำนวยการสร้าง)  ปรัชญา ปิ่นแก้ว (อำนวยการสร้าง)  สุกัญญา วงศ์สถาปัตย์ (อำนวยการสร้าง) 
นักแสดงหลัก:  สินจัย เปล่งพานิช  เฌอมาลย์ บุญยศักดิ์  ทรงสิทธิ์ รุ่งนพคุณศรี  มาริโอ้ เมาเร่อ  วิชญ์วิสิฐ หิรัญวงษ์กุล  กัญญา รัตนเพชร์  อธิชา พงศ์ศิลป์พิพัฒน์ 
ดูเพิ่ม:  วงออกัส  สหมงคลฟิล์ม  สยามสแควร์ 
  หมวดหมู่   โครงการวิกิ   สถานีย่อย 
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์ 
เฌอมาลย์จากภาพยนตร์เรื่อง รักแห่งสยาม (พ.ศ. 2550)
แซรอสดวงอาทิตย์ที่ 151

แซรอสชุดที่ 151 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 151 ประกอบไปด้วยสุริยุปราคาบางส่วน 18 ครั้ง สุริยุปราคาวงแหวน 6 ครั้ง สุริยุปราคาผสม 1 ครั้ง สุริยุปราคาเต็มดวง 39 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1776 – ค.ศ. 3056 กินเวลาทั้งสิ้น 1280.14 ปี
แซรอสดวงอาทิตย์ที่ 149

แซรอสชุดที่ 149 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 149 ประกอบไปด้วยสุริยุปราคาบางส่วน 21 ครั้ง สุริยุปราคาเต็มดวง 17 ครั้ง สุริยุปราคาผสม 3 ครั้ง สุริยุปราคาวงแหวน 23 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1664 – ค.ศ. 2926 กินเวลาทั้งสิ้น 1262.11 ปี
โรเจอร์ มิลลา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Albert Roger Milla
ส่วนสูง:  1.76 m (5 ft 9 1⁄2 in)
ตำแหน่ง:  กองหน้า
อัลเบิร์ต โรเจอร์ มิลลา (Albert Roger Milla) (เกิด 20 พฤษภาคม พ.ศ. 2495 ที่เมืองยาอุนเด) นักฟุตบอลจากประเทศแคเมอรูน ถึงแม้ว่า โรเจอร์ มิลลา ได้เริ่มเล่นให้ทีมชาติแคเมอรูนครั้งแรกในปี พ.ศ. 2521 ลงเล่นฟุตบอลโลกครั้งแรกในปี พ.ศ. 2525 แต่มีชื่อเสียงในฟุตบอลโลก 1990 และฟุตบอลโลก 1994 ในการแข่งขันที่สหรัฐอเมริกา โรเจอร์ มิลลา ได้ทำประตูของเขาในขณะที่อายุ 62 ปี 34 วัน ทำให้เป็นสถิติฟุตบอลโลก นักฟุตบอลที่อายุสูงสุดที่ทำประตูได้ ในนัดที่แข่งกับทีมชาติรัสเซีย
ชีวิตในช่วงเด็กของ โรเจอร์ มิลลา ได้ย้ายที่อยู่บ่อยเนื่องจากพ่อทำงานสร้างทางรถไฟ เริ่มเล่นฟุตบอลครั้งแรกเมื่ออายุ 13 ปี ให้กับสโมสร เอแคลร์ เมื่ออายุ 25 ปี ได้นำทีม ตงแนร์ เป็นแชมป์ ในปี พ.ศ. 2520 (1977) โรเจอร์ มิลลาได้ไปยุโรปและเล่นให้กับสโมสร วาล็องเซียนส์ ในฝรั่งเศส แต่ไม่ได้ลงเล่นตลอดเวลา 2 ปี และได้ย้ายต่อไปที่  อาแอส โมนาโก และ บาสเตีย จนในที่สุดได้ย้ายไปเล่นให้กับ  แซงต์-เอเตียง ในปี พ.ศ. 2527 และมีชื่อเสียงในช่วงนี้ และได้ย้ายต่อไปเล่นให้กับ มงต์เปลลิเยร์ ในช่วง 2529-2532
ในปี พ.ศ. 2547 โรเจอร์ มิลลา ได้มีชื่ออยู่ใน ฟีฟ่า 100 รายชื่อนักฟุตบอลยอดเยี่ยม 125 คน ที่เลือกโดยเปเล่
แซรอสดวงอาทิตย์ที่ 143

สุริยุปราคาเต็มดวงวันที่ 28 กรกฎาคม ค.ศ. 1851 ถ่ายโดยเบอร์โคสกี ณ หอดูดาวหลวงเคอนิกสแบร์ก ปรัสเซีย
สมาชิกลำดับที่ 14
19 สิงหาคม ค.ศ. 1887
สมาชิกลำดับที่ 16
โคโรนาระหว่างสุริยุปราคา 24 ตุลาคม ค.ศ. 1995 โดยเฟรด เอสเปนาก จากดุนด์ลุด อินเดีย
สมาชิกลำดับที่ 22
แซรอสชุดที่ 143 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 143 ประกอบไปด้วยสุริยุปราคาบางส่วน 10 ครั้ง สุริยุปราคาเต็มดวง 12 ครั้ง สุริยุปราคาผสม 4 ครั้ง สุริยุปราคาวงแหวน 26 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1617 – ค.ศ. 2897 กินเวลาทั้งสิ้น 1280.14 ปี